Невинаги при липсващи зъби има възможност за поставяне на имплант. За подобно решение в някои случаи може да има категорични медицински противопоказания, а в други – просто пациентът да не желае. При такива ситуации се прибягва до подвижно или неподвижно протезиране.
Ето малко повече информация за методите, които ортопедията използва за възстановяване на дефекти от липсващи зъби:
ортопедия: тангенциално възстановяване – безпраговите коронки са стара технология, която се е употребявала широко в миналото в ортопедията. Недостатъците на тази технология обаче са много и няма как да не се вземат предвид. При безпраговите коронки не е възможно да се постигне желаната точност по отношение на изработката и адаптацията им към зъба. Те могат да травмират венеца, задържат хранителни остатъци, както и да създадат предпоставки за възникване на пародонтални възпаления. Има риск в крайна сметка да се стигне до разрушаване и загуба на зъба. Затова безпраговите коронки вече почти не се използват в модерната ортопедия.
ортопедия: прагово възстановяване – именно праговите коронки са методът, на който се залага днес в ортопедията за възстановяване на дефекти от липсващи зъби. При тях се подготвя „стъпало“ около 1 мм, позволяващо на коронката да се слее максимално точно с контура на зъба. Благодарение на праговите коронки се избягват травмиране на венеца, пародонтални възпаления и всички други неприятни последствия, които споменахме по-горе. Този метод на модерната ортопедия наистина е способен да ви предостави желаните резултати както по отношение на функционалността, така и във връзка с естетиката на вашите зъби.